Lav et referat af nedenstående tekst:

Tekst:
Er du fan af det vilde sus, når man drøner lynhurtigt afsted i en rutsjebane, så er der gode nyheder på vej til dig. Fårup Sommerland har netop præsenteret en kæmpe nyhed, efter de har fået lov til at bygge deres rutsjebane endnu højere. De vil nemlig lave deres højeste rutsjebane nogensinde. - Det er fantastisk, at vi allerede nu kan fortælle, hvad vi har sat gang i til næste år. Så stor en plan har jo været et stykke tid undervejs. Og det er et stort projekt for os, det her. Det er en væsentlig større investering end vores normale investeringer, men vores gæster forventer det også fra os, siger Per Dam, direktør i Fårup Sommerland. Den nye rutsjebane har navnet Saven og bliver 24,2 meter høj. Rutsjebanen får en fart på 60 kilometer i timen og er den første af sin slags i Danmark, der kører både forlæns og baglæns. Ifølge Per Dam er det vigtigt for den nordjyske turistmagnet også at gennemføre de helt dyre investeringer, hvis sommerlandets udvikling skal fortsætte. - Det er en del af vores DNA hvert eneste år skal der være noget nyt. Vi har to nye attraktioner i år og udvider også vores hotel. Men det er jo altid et sats, selvom vi har lavet et rigtig stort forarbejde med den her, den er helt unik, siger Per Dam. Rutsjebanen bliver klar til sæsonen 2020.

Referat:
Forlystelsesparken Fårup Sommerland kan søndag præsentere sin højeste rutsjebane nogensinde.